《次韵酬宋伯潜三首》
宋代·廖行之

百拙无堪不自强，身谋犹得学黄香。
青衫良助君衣彩，圆凿何嫌我枘方。
旧雨故人相得甚，浮云苍狗可怜忙。
从君更许闻诗律，唤醒风骚起夜郎。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。